Genadedood: Saak teen Davison na hooggeregshof | Netwerk24
Deur Malherbe Nienabe 24 Mei 2019 12:07
Die moordsaak teen prof. Sean Davison, kampvegter vir genadedood, is Vrydag oorgeplaas na die hooggeregshof in Kaapstad.
Davison, stigter van DignitySA, het vlugtig in die hof verskyn, waarna die saak uitgestel is tot 19 Junie vir 'n voorverhoor in die hooggeregshof.
Sean DavisonFoto: Jaco Marais
Hy staan tereg vir die moord op dr. Anrich Burger in 2013, Justin Varian in Julie 2015 en Richard Holland in November 2015.
Davison se borgtog is tot sy volgende hofverskyning verleng en hy hou vol dat hy geen misdaad gepleeg het nie.
Hy is in 2018 in verband met die dood van Burger, sy vriend, in hegtenis geneem nadat hy 'n jaar ná sy dood erken het dat hy hom gehelp om sy eie lewe te neem.
Burger is in 'n motorongeluk verlam.
In April is Davison ook aangekla nadat hy glo Holland gehelp het om sy eie lewe te neem.
Volgens die staat het Davison na bewering op 8 November 2015 in Constantia vir Holland 'n noodlottige dosis medisyne toegedien en hom met voorbedagte rade doodgemaak.
DignitySA beywer hom vir wetgewing wat volwassenes toelaat om self te besluit om met waardigheid te sterf.